CELEX: C2006/143/26
Language: fi
Date: 2006-06-17 00:00:00
Title: Asia C-456/04: Yhteisöjen tuomioistuimen tuomio (toinen jaosto)  6.4.2006  (Tribunale Amministrativo Regionale per la Sicilian esittämä ennakkoratkaisupyyntö) — Agip Petroli SpA v. Capitaneria di porto di Siracusa, Capitaneria di porto di Siracusa — Sezione staccata di Santa Panagia, Ministero delle Infrastrutture e dei Trasporti (Merikabotaasi — Asetus (ETY) N:o 3577/92 — Saarikabotaasia harjoittavien alusten, joiden bruttovetoisuus on yli 650 tonnia, miehistöön sovellettava laki — Käsite  matka, jota seuraa tai edeltää  kabotaasimatka)

17.6.2006   
            
            
               FI
            
            
               Euroopan unionin virallinen lehti
            
            
               C 143/15
            
         Yhteisöjen tuomioistuimen tuomio (toinen jaosto) 6.4.2006 (Tribunale Amministrativo Regionale per la Sicilian esittämä ennakkoratkaisupyyntö) — Agip Petroli SpA v. Capitaneria di porto di Siracusa, Capitaneria di porto di Siracusa — Sezione staccata di Santa Panagia, Ministero delle Infrastrutture e dei Trasporti
   (Asia C-456/04) (1)
   
   (Merikabotaasi - Asetus (ETY) N:o 3577/92 - Saarikabotaasia harjoittavien alusten, joiden bruttovetoisuus on yli 650 tonnia, miehistöön sovellettava laki - Käsite ”matka, jota seuraa tai edeltää” kabotaasimatka)
   (2006/C 143/26)
   Oikeudenkäyntikieli: italia
   Ennakkoratkaisua pyytänyt tuomioistuin
   Tribunale Amministrativo Regionale per la Sicilia
   Pääasian asianosaiset
   
      Kantaja: Agip Petroli SpA
   
      Vastaajat: Capitaneria di porto di Siracusa, Capitaneria di porto di Siracusa — Sezione staccata di Santa Panagia, Ministero delle Infrastrutture e dei Trasporti
   Oikeudenkäynnin kohde
   Palvelujen tarjoamisen vapauden periaatteen soveltamisesta meriliikenteeseen jäsenvaltioissa (meriliikenteen kabotaasi) 7 päivänä joulukuuta 1992 annetun neuvoston asetuksen (ETY) N:o 3577/92 (EYVL L 364, s. 7) 3 artiklan 3 kohdan tulkinta — Saarikabotaasia harjoittaviin rahtialuksiin, joiden bruttovetoisuus on yli 650 tonnia, sovellettava laki — Käsite ”matkaa seuraa tai edeltää matka toisesta [jäsen]valtiosta tai toiseen [jäsen]valtioon”
   Tuomiolauselma
   Palvelujen tarjoamisen vapauden periaatteen soveltamisesta meriliikenteeseen jäsenvaltioissa (meriliikenteen kabotaasi) 7 päivänä joulukuuta 1992 annetun neuvoston asetuksen (ETY) N:o 3577/92 3 artiklan 3 kohdassa esitetty käsite ”matka, jota seuraa tai edeltää matka toisesta valtiosta tai toiseen valtioon”, kattaa lähtökohtaisesti kaikki matkat toisesta valtiosta tai toiseen valtioon riippumatta siitä, onko aluksessa lasti. Asetuksessa N:o 3577/92 säädettyjen sääntöjen kiertämiseksi väärinkäyttömielessä tehtyjä matkoja, joilla aluksessa ei ole lastia, ei voida kuitenkaan hyväksyä. Tällaisen väärinkäytön olemassaolon toteaminen edellyttää yhtäältä, että mainitun asetuksen 3 artiklan 3 kohdassa säädettyjen edellytysten muodollisesta noudattamisesta huolimatta painolastissa tehdyn kansainvälisen matkan seurauksena laivanvarustajaan sovelletaan kaikkien miehistöä koskevien kysymysten osalta lippuvaltion sääntöjä, mikä on ristiriidassa sen saman asetuksen 3 artiklan 2 kohdan tavoitteen kanssa, jonka mukaan vastaanottavan valtion sääntöjä olisi voitava soveltaa kaikkiin miehistöä koskeviin kysymyksiin silloin, kun on kyse saarikabotaasista. Toisaalta edellytyksenä on myös se, että kaikista objektiivisista seikoista ilmenee, että kyseisen painolastissa tehdyn kansainvälisen matkan keskeisenä päämääränä on välttää asetuksen N:o 3577/92 3 artiklan 2 kohdan soveltaminen siten, että asiaan sovelletaan saman artiklan 3 kohtaa.
   
      (1)  EUVL C 19, 22.1.2005.